Document ID: /fineweb-2-swissfilter-quality_10-filterrobots/filtered/02674.jsonl.gz/4

Ciocolata Toblerone obligată să își schimbe ambalajul
Ciocolata Toblerone obligată să își schimbe ambalajul după ce o parte din producția acesteia va fi mutată în afara Elveției
Compania Mondelez International, adica firma care produce celebra Toblerone, este obligata să schimbe ambalajul acesteia după ce o parte din producția batonului de ciocolată se va face în afara Elvetiei.
Imaginea cu vârful muntos Matterhorn va fi înlocuită din cauza faptului că o parte a producției batonului de ciocolată se va realiza în afara Elveției iar acest lucru încalcă restricțiile de marketing legate de utilizarea simbolului.
“Reproiectarea ambalajului introduce un logo de munte modernizat și simplificat, care se aliniază cu estetica geometrică și triunghiulară”, a precizat purtătorul de cuvânt al Mondelez.
In plus, pe cutia de ciocolată o să fie specificat “stabilit în Elveția”, în loc de “din Elveția”.
Toate acestea din cauza faptului că legislația din Elveția restricționează folosirea simbolurilor de pe drapelul țării pe etichetele produselor alimentare. Pentru ca acestea să fie comercializate sub eticheta “produs/fabricat în Elveția”, 80% dintre ingredientele brute trebuie să provină din țară și mai mult de jumătate din partea de procesare să aibă loc în Elveția. De exemplu, în cazul laptelui și a produselor pe baza de lapte, producția trebuie să fie 100%, fiind exceptate doar ingredientele care nu se regăsesc în țara cantoanelor, precum cacao.
Specialiștii susțin faptul că produsele “made in Switzerland” sunt vândute în general la un preț mare mare cu 20% comparativ cu produse similare însă cu altă origine. În cazul bunurilor de lux prețul de vânzare crescând chiar cu 50% în unele cazuri.
Mondelez, deținătorul Toblerone încă din 2012, a anunțat anul trecut faptul că va muta o parte din producție la o fabrică din Slovacia.